Clifford Shull
Clifford Shull, 23.9.1915-31.3.2001, amerikansk eksperimentalfysiker, forsker ved Oak Ridge National Laboratory, Tennessee, 1946-55, professor ved MIT 1955-86. Shull arbejdede på Oak Ridge under Ernest Omar Wollan (1902-84), som var pioner inden for neutronspredningsteknikken. Sammen udviklede de neutrondiffraktion til studiet af krystalstrukturer og magnetiske strukturer. Shull fik for dette arbejde nobelprisen i fysik i 1994 til deling med B. Brockhouse, som havde udviklet teknikken for den uelastiske neutronspredning.